Capitán Mauricio José Troche

Kapitã Mauricio José Troche, táva Guaira tetãvore-gua, Paraguáipe. Opyta 183 km Paraguái tavusu Paraguaýgui.

Ko távape oikovakuéra imbaꞌapo kokue ha vaka ñemongakuaápe. 

Ñemitỹngue hetavéva pépe takuareꞌỹ oñeistrilisáva ha ojejapo chugui álkol carburante; umi tapicha avei ombaꞌapo tembiapo jegua apópe ao poꞌi.

 Táva 

Táva Kapitã Mauricio José Troche oñefunda 1919-pe. Pépe oñeg̃uahẽ ruta VIII Dr. Blás Garay rupi, ha opyta yvatévo Guaira Departamento-pe.

Sãmbyhyhára koꞌag̃agua hína kuñakarai Sofía Cardozo de Aquino, ANR-gua; oĩta táva sãmbyhyhára ramo 2006 guive 2010 peve.

 Yvykuaa 

Táva Capital Mauricio José Troche opyta yvate gotyo Guaira Departamento-pe; yvy oĩha iporãitemi ñemitỹrã ha hetaiterei tetãygua oiko pype. 

 Ijyvy tuichakue 

Kapitã Mauricio José Troche tuicha 63 km²; 9.539 tapicha oiko pype, upépe 151,41 tapicha rupi oiko peteĩ km²; hetaiteve upépe oĩ oikóva ohaháre. 

 Ararova 

Ko távape ára iporã ha hesãi. Hakukue ary pupukue 22 °C rupi; haku aja hakukue ojupi 38º/39 °C peve ha hoꞌysãramo katu oguejy 0 °C peve.

Jasypokõi ha jasypoapy hína jasy okysaꞌiveha; ambue jasy rupi 138 mm rupi oky, ha ary pukukue katu oky 1.600 mm rupi. Jasypa ha jasypateĩme oky heta. 

 Hembeꞌy 
 Yvate gotyo opyta tetãvore Kaꞌaguasúpe. 
 Yvývo opyta táva Natalicio Talavera, táva Colonia Independencia, táva Páso Jovái. 
 Kuarahyresẽvo opyta táva Páso Jovái.
 Kuarahyreike gotyo opyta táva Doytor Botrell.

 Y rehegua 

Táva Capital Mauricio José Troche-pe omyakỹ ysyry Tevikuarymi ha koꞌã ysyry michĩva:
 Arroyo Itakaru, 
 Arroyo Morotĩ. 

 Avaitakue 

Táva Kapitã Mauricio José Troche-pe oiko tapicha ojehechaukaháicha iguýpe, ha ojeko moõitépa oiko:

 Tapichakuéra ndohypytýiva gueteri 15 ary, 38,4%
 Kuñanguéra imemby 3,0 rupi.
 Ohai ha omoñeꞌẽkuaaꞌỹva kuatia castellano-pe 8,1%

Sector primario omombaꞌapo 55,6% tapichakuérape; sector secundario 18,3% ha sector terciario katu 25,6%.

 Ñemitỹ ha mymba ñemongakuaa omeꞌẽ tembiapo 55,6% tapichápe.
 91,6% ogakuéra oreko electricidad. 
 30,5% ogakuéra oreko agua corriente. 

Tapichakuéra ndohypytypáiva oikotevẽva
 7,2% tapichakuéra oikóva upépe ndohypytýi tekomboꞌe.
 22,8% tapicha oikóva upépe ndorekói tembiporu oiko potĩ hag̃ua. 
 34,2% tapicha ndorekói óga ovalemíva oiko hag̃ua.
 13,3% ndorekói temikotevẽ okaru ha oikove hag̃ua ava háicha.

 Virureko 

Ñemitỹ ha vaka ñemongakuaa hína tembiapo oñemboguatavéva táva Kapitã Mauricio José Troche-pe, heta takuareꞌẽ oñeñotỹ upépe.

Ojehechakuaa ymaite guivéma mbaꞌeichaitépa ko Departamento oñemitỹ, pe hetave oñeñotỹ ha ojehecharamovéva hína takuareꞌẽ, Guaira Departamento haꞌe rupi pe hetave takuareꞌẽ oñotỹva ko tetãme. 

1972 guive 1982 meve mokõi jey hetave ymave guarégui ojehupi takureꞌẽ, upe rire katu okakuaa kakuaave ko temitỹngue. Tuicha mbaꞌe oikóva pépe haꞌe pe industrialización, ojejapóvo asaka oñemoheꞌẽ, ojejapóvo taguato resay ỹrõ katu alcohol combustible. 

Táva Mauricio José Troche-pe ombaꞌapo fávrika ojapóva alcohol, péva Administración Paraguaya de Alcoholes, APAL-kue, ombohasa Petróleos Paraguayos, Petropar, pópe. 

Avei oñeñotỹ pépe mandyju, petỹ, avatimirĩ, kaꞌa, ha parral ñeñotỹ.

Mymbakuéra ñemongakuaá rehe oñeñeꞌẽramo ojeꞌekuaa pépe oñemongakuaaveha vaka, kavara, kure ha kavaju.

250px|thumb|left|Mymba ñemuña.

 Mbaꞌéichapa oñeg̃uahẽkuaa upépe 

Oñeg̃uahẽ hag̃ua táva Mauricio José Troche, ojehóramo Paraguay, Paraguái Retã táva guasúgui, ojehovaꞌerã ruta hũ VIII Dr. Blás Garay rupi, oñeg̃uahẽ táva Villarrica-pe, ojehasa Mbokajaty, Natalicio Talavera ha upe rire oñeg̃uahẽ Mauricio José Troche-pe.

 Ojejoaju hag̃ua hendive 

Upépe pyaꞌe ñanemog̃uahẽ ruta hũ VIII Dr. Blás Garay, ombojoajúva chupe Paraguay, ha ambue táva departamento-gua ndive.

Oreko pumbyry omyasãiva Copaco ha avei selularkuéra; oreko heta pokoe ha kuatiahaipyre Paraguaygua og̃uahẽmbaite pépe. 

 Mbaꞌyruguata 

Ruta hũ og̃uahẽva upépe hína ruta VIII Dr. Blás Garay; avei oreko heta tape iñempedradova ha ijyvyreínteva, osẽva tape hũme ojegueroja hag̃ua mbaꞌerepykuéra. 

Oreko mbaꞌyruguata ipyahúva ojeho hag̃ua táva Paraguay ha ambue departamento-kuérape; avei oreko mbaꞌyruguata michĩvéva. 

 Oikóva upépe 

Marandukuéra omeꞌẽva Dirección General de Encuestas Estadísticas y Censos heꞌiháicha, upépe ojeiko péicha:

Tapicha 14 ary orekóva peve, 38,4%, katu orekóva 15 ha 64 peve oĩ 56,3% amo huꞌãme 65 ary ha hetave orekóva oĩ 5,4%. Hetaitereive upépe oĩ oikóva okaháre.

 Turíhmo 

Upe távape ikatu ojeho okaháre ojehechávo heta mbaꞌe porã turismo rural ojeheróva. 

 Tembiapojegua ha arandupy rehegua 

Ko távape ojajapo tembiapo jegua ao poꞌi neporãva ha avei mbaꞌeporã indíhena.

 Manduꞌapy 

 Publicaciones del semanario “Tiempos del mundo”.
 Geografía del Paraguay.
 Che Retá Paraguay.
 Datos del la DGEEC.
 ABC Color.
 Ultima Hora.
 Datos del la DGEEC
 Informe sobre Desarrollo Humano, PNUD.

 Joajuha okapeguándi 

 Secretaría Nacional de Turismo. Paraguay

Ñemohenda:Paraguái tava
Ñemohenda:Tetãvore Guaira